recursal/SuperWikiNEXT-32B huggingface dataset:
**সৈয়দ মোহাম্মদ নুর-উর রহমান বরকতী** হলেন একজন ভারতীয় মুসলমান আলেম যিনি কলকাতার পশ্চিমবঙ্গের শাহী ইমাম ছিলেন।

যদিও তিনি নিজেকে *শাহী ইমাম* (রয়্যাল ইমাম) বলে দাবি করেছেন, তবুও *এবেলার* একটি প্রতিবেদন অনুসারে তিনি তেমন ছিলেন না।

নিয়োগ
------

১৯৮৯ সালে তার পিতার উত্তরসূরি হয়ে বরকতী তার পরিবারের দ্বিতীয় *ইমাম* হিসেবে নিয়গ পান।

বিতর্ক
------

২০১০ সালের মার্চ মাসে বরকতীর বিরুদ্ধে হিজড়া মেয়ের সাথে একটি মুসলিম ছেলের বিয়ে পড়ানোর অভিযোগ ওঠে। যদিও তিনি বিষয়টি রাজনৈতিক বলে অভিহিত করেছেন। 

২০১১ সালের মার্চ মাসে ওসামা বিন লাদেন নিহত হওয়ার পর বরকতী তার জন্য জানাজার আয়োজন করেছিলেন। 

ডিসেম্বর ২০১৬ সাল মুখ্যমন্ত্রী মমতা বন্দ্যোপাধ্যায়ের বিরুদ্ধে ঘৃণ্য বক্তব্য দেওয়ার অভিযোগে তিনি পশ্চিমবঙ্গ ভারতীয় জনতা পার্টির প্রধান দিলীপ ঘোষের বিরুদ্ধে*ফতোয়া জারি* করেছিলেন। *ফতোয়ায়* তিনি জনগণকে আহবান করেছিলেন ঘোষকে পাথর মারতে এবং তাকে রাজ্য থেকে নির্বাসন দিতে।

বরখাস্ত
-------

১৭ মে ২০১৭ সালে বরকতীকে শাহী ইমামের পদ থেকে বরখাস্ত করা হয়। ট্রাস্টি বোর্ডের সভাপতি শাহজাদা আনোয়ার আলী শাহ বলেছেন জাতীয় বিরোধী বক্তব্য রেখে ধর্ম ও দেশকে অবমাননা করায় তাকে বরখাস্ত করা হয়েছে।

তথ্যসূত্র
---------

1. ↑  "বরকতি 'শাহি ইমাম' নন! সম্পত্তি, ছেলের চাকরি নিয়ে প্রশ্ন। জানুন ১০ অভিযোগ"। Ebela। সংগ্রহের তারিখ ১৯ মে ২০১৭।
2. ↑  "Kolkata imam Barkati who warned of jihad against India sacked by mosque board"। *Hindustan Times*। সংগ্রহের তারিখ ৫ জুন ২০১৭।
3. ↑  "Protest against Kolkata imam for solemnising forbidden marriage"। *The Hindu*। সংগ্রহের তারিখ ১৭ মে ২০১৭।
4. ↑  "Protests for Osama bin Laden divides Muslims"। *The Times of India*। সংগ্রহের তারিখ ১৭ মে ২০১৭।
5. ↑  "Stone Dilip Ghosh, throw him out of Bengal:Shahi Imam"। *The Indian Express*। সংগ্রহের তারিখ ১৭ মে ২০১৭।
6. ↑  "জাতীয়তা বিরোধী মন্তব্যের অভিযোগে টিপু সুলতান মসজিদের শাহি ইমাম পদ থেকে অপসারিত বরকতি"। ABP Ananda। ২২ মে ২০১৭ তারিখে মূল থেকে আর্কাইভ করা। সংগ্রহের তারিখ ১৭ মে ২০১৭।
**নির্ভয়া বাহিনী** হল নারীদের জন্য সম্মানের জাতীয় প্রচারণা বা অনার ফর উইমেন জাতীয় ক্যাম্পেইনের একটি স্বেচ্ছাসেবী বিভাগ। এটি প্রতিষ্ঠিত হয়েছিল ২০১৪ সালের জানুয়ারিতে। এর উদ্দেশ্য ছিল জনমতকে একত্রিত করা এবং আন্দোলনের চার-দফা দাবির সনদ বাস্তবায়নের জন্য একটি দীর্ঘকালব্যাপী চলনশীল প্রচারাভিযান শুরু করা।

পটভূমি
------

২০১২ সালের ১৬ই ডিসেম্বর, নতুন দিল্লিতে একটি মেয়ের উপর একটি জঘন্য অপরাধ ঘটেছিল। অপরাধের নৃশংসতায় দেশজুড়ে প্রবল বিরোধের ঢেউ উঠেছিল। ভারতের ধর্ষণ আইন গণমাধ্যমে পীড়িতার নাম ব্যবহার করার অনুমতি দেয় না। তাই বিভিন্ন প্রকাশনা তার বিভিন্ন নাম দিয়েছিল, যার মধ্যে 'নির্ভয়া' নামটি ব্যাপকভাবে ব্যবহৃত হয়েছিল। পীড়িতার মা ন্যায্য বিচার চেয়ে আন্দোলন করেছিলেন। এই বীভৎস ঘটনার পর বেশ কিছু সংগঠন তৈরি হয়েছিল, তার মধ্যে একটি হল মানসী প্রধান সংগঠিত নির্ভয়া বাহিনী।

গঠন
---

নির্ভয়া বাহিনী গঠিত হয়েছে ভারতের সমস্ত রাজ্য থেকে আসা হাজার হাজার স্বেচ্ছাসেবকদের নিয়ে। স্বেচ্ছাসেবকদের মধ্যে সমাজের নানা ধরনের মানুষ রয়েছেন, যেমন কর্মজীবী নারী, গৃহিণী থেকে শুরু করে শিক্ষার্থী পর্যন্ত।

দাবী আদায়ের চার দফা সনদ
------------------------

1. মদের ব্যবসার উপর সম্পূর্ণ নিষেধাজ্ঞা।
2. শিক্ষা পাঠ্যক্রমের অংশ হিসেবে নারীদের জন্য আত্মরক্ষামূলক প্রশিক্ষণ
3. প্রতিটি জেলায় নারী নিরাপত্তায় বিশেষ সুরক্ষা বাহিনী
4. প্রতিটি জেলায় ফাস্ট ট্র্যাক আদালত এবং বিশেষ তদন্ত ও বিচারমূলক শাখা

ওড়িশায় মহিলাদের প্রতি সহিংসতার বিরুদ্ধে লড়াই করবে নির্ভয়া বাহিনী
--------------------------------------------------------------------

নারীদের জন্য সম্মানের জাতীয় প্রচারণা (অনার ফর উইমেন ন্যাশনাল ক্যাম্পেইন) সাতটি রাজ্যের সঙ্গে ওড়িশায় একটি নির্ভয়া বাহিনী চালু করার সিদ্ধান্ত নিয়েছে। এর জাতীয় আহ্বায়ক মানসী প্রধান নতুন দিল্লিতে জানিয়েছেন যে নির্ভয়া বাহনী মহিলাদের প্রতি সহিংসতার বিরুদ্ধে লড়াইয়ে গুরুত্বপূর্ণ ভূমিকা পালন করবে। এদের কাজের মধ্যে অন্তর্ভুক্ত হবে রাজ্য সরকারগুলির উপর অবিলম্বে তার চার দফা দাবিগুলি বাস্তবায়নের জন্য চাপ দেওয়া।

তথ্যসূত্র
---------

1. 1 2  "Nirbhaya Vahini to fight violence against women in Odisha"। *Dailypioneer.com*। সংগ্রহের তারিখ ৭ মার্চ ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Nirbhaya Vahini in Odisha to fight Violence against Women, Odisha Current News, Odisha Latest Headlines"। ২০১৬-০৮-১৮ তারিখে মূল থেকে আর্কাইভ করা। সংগ্রহের তারিখ ২০১৬-০৭-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "What is Nirbhaya case? Read more at: http://timesofindia.indiatimes.com/articleshow/72868430.cms?utm\_source=contentofinterest&utm\_medium=text&utm\_campaign=cppst"। সংগ্রহের তারিখ ১৩ ফেব্রুয়ারি ২০২৩।  `|title=` এ বহিঃসংযোগ দেয়া (সাহায্য)
4. ↑  "Nirbhaya case: The rape victim's mum fighting for India's daughters"। সংগ্রহের তারিখ ১৩ ফেব্রুয়ারি ২০২৩।
5. ↑  "Key Three Strategies to Curb Violence Against Women"। *Dailypioneer.com*। সংগ্রহের তারিখ ৭ মার্চ ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "Three-pronged Strategy to Curb Crime Against Women"। *The New Indian Express*। সংগ্রহের তারিখ ৭ মার্চ ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  "Nirbhaya Vahini to fight violence against women in Odisha"। সংগ্রহের তারিখ ১৩ ফেব্রুয়ারি ২০২৩।
অন্য ব্যবহারের জন্য গোমতী নদী দেখুন।
 বাগেশ্বরের গগরিগোলের কাছে গোমতী নদী
**গোমতী** (হিন্দি: गोमती) সরযূ নদীর একটি শাখা নদী। নদীটি ভারতের উত্তরাখণ্ডের বৈজনাথ শহরের উত্তর-পশ্চিমে ভাটকোটের উঁচু এলাকায় উৎপত্তি লাভ করে। পরে এটি বাগেশ্বরে যেয়ে সরযূ নদীর সাথে মিলিত হয়েছে।  তারপর দুই নদীর সম্মিলিত ধারা পঞ্চেশ্বরের দিকে অগ্রসর হয়ে সারদা বা কালী নদীর সাথে মিলিত হয়েছে।[]

গোমতী উপত্যকা, বৈজনাথের কাতুরি রাজার নামানুসারে কাতিয়ার উপত্যকা নামেও পরিচিত। গোমতী উপত্যকা কুমায়ুন অঞ্চলে একটি কৃষি প্রধান এলাকা গঠন করে। এই উপত্যকায় অবস্থিত প্রধান শহরগুলোর মধ্যে রয়েছে গরুড় ও বৈজনাথ।

তথ্যসূত্র
---------

1. 1 2  Rawat, Ajay S. (১৯৯৯)। *Forest management in Kumaon Himalaya : struggle of the marginalised people* (ইংরেজি ভাষায়)। সিন্ধু পাব. কো। পৃষ্ঠা ১৯। আইএসবিএন 9788173871016।
2. ↑  Negi, S.S. (১৯৯৩)। *Kumaun : the land and the people* (ইংরেজি ভাষায়)। সিন্ধু পাব. কো। পৃষ্ঠা ১৯৫। আইএসবিএন 9788185182896। সংগ্রহের তারিখ ২৪ মে ২০১৭।
3. ↑  গুনারত্নে, অর্জুন (২০১০)। *Culture and the Environment in the Himalaya* (ইংরেজি ভাষায়)। রুটলেজ। পৃষ্ঠা ১৩৪। আইএসবিএন 9781135192877। সংগ্রহের তারিখ ২৪ মে ২০১৭।
**হোয়াইট সেন্টার কোভিড-১৯ কোয়ারেন্টাইন এলাকা** হল একটি সঙ্গনিরোধ এলাকা যা মার্কিন যুক্তরাষ্ট্রের সিয়াটল, ওয়াশিংটনের কাছে হোয়াইট সেন্টারের সাথে অ-যুক্ত কিং কাউন্টি, ওয়াশিংটন এলাকায় অবস্থিত। যে বাসিন্দাদের কোভিড-১৯ ধরা পড়েছে কিন্তু বাড়িতে কোয়ারেন্টাইন করা যাবে না এবং যাদের জরুরি চিকিৎসা সেবার প্রয়োজন নেই, তাদের সেখানে রাখা হবে। তাদের মধ্যে অনেককেই গৃহহীন মনে করা হচ্ছে। 

২৮ মিলিয়ন ডলার জরুরি খরচ প্যাকেজের অংশ হিসাবে এই সুবিধাটি জনস্বাস্থ্য - সিয়াটল এবং কিং কাউন্টি অর্থায়ন করেছিল। পরিকল্পনাটি ৩ মার্চ ঘোষণা করা হয়েছিল এবং একই দিনে সেখানে প্রথম ট্রেলার স্থাপন করা হয়েছিল।   সেখানে আটটি ট্রেলারে ৩২ জনের থাকার জায়গা থাকবে।  ২৭ মার্চের মধ্যে, ট্রেলারগুলিতে পানি সুবিধা ছিল এবং ব্যবহারের জন্য প্রস্তুত ছিল। 

সিনেটর জো নগুয়েন, যিনি ওয়াশিংটন রাজ্য আইনসভায় হোয়াইট সেন্টারের প্রতিনিধিত্ব করেন, তিনি বলেছিলেন যে "এই সুবিধাটি এমন একটি সম্প্রদায়ের মধ্যে স্থাপন করা হয়েছে যার বিরুদ্ধে কয়েক দশক ধরে বিভিন্ন নীতি কাজ করার কারণে এটি ইতিমধ্যেই গভীরভাবে অধিকারহীন হয়ে পড়েছে এবং তা দেখে তিনি সতর্ক হয়ে গিয়েছিলেন"।

হোয়াইট সেন্টার সুবিধাটি মার্চের শেষ নাগাদ কিং কাউন্টির পাঁচটি সঙ্গনিরোধ এলাকার মধ্যে একটি ছিল, অন্যগুলো কেন্ট, ইসাকোয়াহ, উত্তর সিয়াটল এবং একটি সিয়াটলের হারবারভিউ হাসপাতালের সংলগ্ন ছিল।

তথ্যসূত্র
---------

1. ↑  "King County buys Kent motel to house COVID-19 patients"। KIRO। মার্চ ৪, ২০২০। The space will be used for people who aren’t sick enough to go to the hospital, yet can’t be in isolation at home, for instance, someone who is homeless or who has an immuno-compromised family member.
2. 1 2  David Gutman (মার্চ ১০, ২০২০)। "King County approves millions in emergency funding for coronavirus quarantine facilities"। *The Seattle Times*।
3. ↑  Steve Kiggins (মার্চ ৩, ২০২০)। "Quarantine trailers to be installed in White Center for coronavirus patients"। Tacoma: KCPQ।
4. ↑  Haley Ausbun (মার্চ ৩, ২০২০)। "More than 100 quarantine rooms are planned for King County COVID-19 response – Locations for the facilities will include Seattle and White Center."। *Seattle Weekly*।
5. ↑  Matt Markovich (মার্চ ২৭, ২০২০)। "Coronavirus response: Plans and locations for local quarantine sites grow"। Seattle: KOMO-TV।
6. ↑  Nick Bowman (মার্চ ৪, ২০২০)। "'Deeply disenfranchised' White Center to house coronavirus quarantine"। Mynorthwest.com।
7. ↑  "King County and Seattle expand COVID-19 emergency shelter and housing response"। *Renton Reporter*। মার্চ ২৬, ২০২০।

টেমপ্লেট:COVID-19 pandemic in the United States
**সামসুল হক খান স্কুল এন্ড কলেজ** বাংলাদেশের ঢাকার ডেমরায় অবস্থিত একটি বেসরকারি স্কুল এবং কলেজ । এই কলেজটি "সামসুল হক খান কলেজ" নামে পরিচিত।

ইতিহাস
------

সামসুল হক খান স্কুল অ্যান্ড কলেজ ঢাকা শহর সংলগ্ন ডেমরার একটি শিক্ষাঙ্গন। 

ডেমরা অঞ্চল দীর্ঘকাল ভাগ্যবিড়ম্বিত ছিল। শিক্ষার অভাব দূর করার জন্য গুচ্ছখানেক প্রতিষ্ঠান গড়ে উঠলেও ডেমরাবাসী হতাশামুক্ত হয়নি। তারই ফলশ্রুতিতে সামসুল হক খান জুনিয়র হাই স্কুলের গোড়াপত্তন হয়। মাতুয়াইলের বিশিষ্ট বিদ্যোৎসাহী ও জনহিতৈষী ব্যক্তিত্ব আলহাজ্ব সামসুল হক খান এই অক্ষয় অবদান রাখেন। কাদা পানির ধান খেতে ১৯৮৯ সালে ছোট একটি টিনশেডের ঘরে ডজন খানেক শিক্ষক হাতে নিয়ে সামসুল হক খান জুনিয়র হাই স্কুল বিদ্যাশিক্ষার দ্বার উন্মুক্ত করে। এই স্কুলের শিক্ষার্থী সংখ্যা ছিলো অনধিক একশত। 

প্রতিষ্ঠানকে সম্প্রসারিত করতে গিয়ে ২০১৪ সালে খোলা হয়েছে ইংরেজি মাধ্যম।

অনুষদসমূহ
---------

**নিম্ন মাধ্যমিক**

**মাধ্যমিক**

* মানবিক
* ব্যবসায়
* বিজ্ঞান

**উচ্চ মাধ্যমিক**

* মানবিক
* ব্যবসায়
* বিজ্ঞান

সহশিক্ষাকার্যক্রম
-----------------

বিতর্ক, স্কাউটিং, বিজ্ঞান চর্চা, নৃত্য সংগীত, কম্পিউটার শিক্ষা, চিত্রকলা, সাহিত্য চর্চা, ইংরেজি ভাষা চর্চা এসব দিকেও প্রতিষ্ঠানের শিক্ষার্থীরা বেশ এগিয়ে রয়েছে।

আরও দেখুন
---------

* সরকারি কলেজ
* বেসরকারি কলেজ
* জাতীয় বিশ্ববিদ্যালয়

তথ্যসূত্র
---------

1. ↑  শ্রেষ্ঠ প্রতিষ্ঠান হিসেবে শামসুল হক খান স্কুল অ্যান্ড কলেজ নির্বাচিত | ড. মাহবুবুর রহমান মোল্লা শ্রেষ্ঠ প্রতিষ্ঠান প্রধান কালের কণ্ঠ অনলাইন | ২৭ আগস্ট, ২০১৭ | ১৯:৫৩
2. ↑  সামসুল হক খান স্কুল এন্ড কলেজ সারা দেশে নবম দৈনিক সংগ্রাম | রবিবার | ১৮ মে ২০১৪ | প্রিন্ট সংস্করণ
3. ↑  ভিন্নধারার সামসুল খান স্কুল এন্ড কলেজ[*স্থায়ীভাবে অকার্যকর সংযোগ*] দৈনিক ভোরের কাগজ | বৃহস্পতিবার | ২৬ মে ২০১৬
4. ↑  প্রতিষ্ঠানের ইতিহাস  ওয়েব্যাক মেশিনে আর্কাইভকৃত ২২ নভেম্বর ২০১৮ তারিখে সামসুল হক খান স্কুল অ্যান্ড কলেজ এর ওয়েবসাইট
5. ↑  সামসুল হক খান স্কুল এন্ড কলেজ জাতীয় পর্যায়ে শ্রেষ্ঠ স্কাউট গ্রুপ দৈনিক ইত্তেফাক | ২১ মে, ২০১৮ ইং
**কুমায়ুনি** বা **কুমায়ুনি হোলি** হলো ভারতের কুমায়ুন অঞ্চলের হিন্দুদের এক ঐতিহাসিক ও সাংস্কৃতিক উৎসব যা হোলি নামে পরিচিত। এই উৎসব কুমায়ুনি মানুষদের জন্য সবচেয়ে গুরুত্বপূর্ণ উৎসব কারণ এটি কেবল অশুভের ওপর শুভ শক্তির জয় নির্দেশ করে তাই নয়, এটি শীতের শেষ এবং নতুন বপন মরসুমের শুরুর ইঙ্গিত দেয়, যা উত্তর ভারতীয় হিমালয়ের এই কৃষিনির্ভর সম্প্রদায়ের জন্য অত্যন্ত গুরুত্বপূর্ণ ভূমিকা বহন করে। এটি উত্তর ভারতের সাংস্কৃতিক ঐতিহ্য এবং কুমায়ুনের স্থানীয় ঐতিহ্যের একত্রীকরণ ।

কুমায়ুনি হোলির বিশেষত্ব হল এটি একটি সংগীত বিষয়ক উৎসব, এটি **বৈঠকি হোলি**, **খারি হোলি** এবং **মাহিলা হোলি** যা বসন্ত পঞ্চমী থেকে শুরু হয় । কুমায়ুনে এই অনুষ্ঠান প্রায় ২ মাস ধরে চলতে থাকে। সঙ্গীতের দিক দিয়ে বৈঠকি হোলি এবং খারি হোলি হলো তুলনাহীন, এই গানগুলিতে সুললিত তান, মজা, এবং আধ্যাত্মিকতার সংমিশ্রণ থাকে। এই গানগুলি মূলত শাস্ত্রীয় রাগগুলির উপর ভিত্তি করে । বৈঠকি হোলি 'নির্ভন কি হোলী' অথবা হোলি অফ সালভাসন নামেও পরিচিত।
কুমায়ুনি হোলির একটি বৈশিষ্ট্য রয়েছে যা একদমই আলাদা অন্য কোনও দেশের হোলি উদ্‌যাপনের থেকে ।

হোলির প্রকারভেদ
---------------

নীচে বিভিন্ন রূপের বাদ্যযন্ত্র রয়েছে যেখানে হোলির গানগুলি আনুষ্ঠানিকভাবে গাওয়া হয় যা হোলি উদ্‌যাপনের সূচনা হিসাবে দেখা হয়। বসন্ত পঞ্চমীর দিন এই সমস্ত উদ্‌যাপনের শুরু।

* *বৈঠকি হোলি*

বৈঠকি হোলি একরকম সংগীত অনুষ্ঠান, যা শুরু হয় বসন্ত পঞ্চমী থেকে এবং দুলহেন্দি পর্যন্ত চলতে থাকে এবং যা পুরো কুমায়ুন জুড়ে হয়।
কুমায়ুনের কিছু অঞ্চলে এটি শীতের শুরুতে এবং ভারতীয় পৌষ মাসের প্রথম রবিবারে শুরু হয় যা ইংরেজিতে ডিসেম্বর মাসে হয় এবং মার্চ (৪ মাস) অবধি বৈঠকি হোলি উদ্‌যাপন হতে থাকে এবং বৈঠকি হোলির উদ্‌যাপনের সময় তারা কোনো রকম রং ব্যবহার করে না।

বৈঠকি হোলির গানগুলি হিন্দুস্তানী ধ্রুপদী সংগীতের উপর ভিত্তি করে হয়, তবে কুমায়ুনে লোক সংগীতে ঐতিহ্যের প্রচুর প্রভাব রয়েছে।

* *খারি হোলি*
* *মাহিলা হোলি*

তথ্যসূত্র
---------

1. ↑  Bisht, Brijmohan (২০১৫-০৩-০৬)। "Kumaoni Holi - Uttarakhand Fairs and Festivals"। *www.euttaranchal.com*। সংগ্রহের তারিখ ২০২১-০৩-০৫।
2. ↑  "झनकारो झनकारो झनकारो / कुमाँऊनी - कविता कोश"। *kavitakosh.org* (হিন্দি ভাষায়)। সংগ্রহের তারিখ ২০২১-০৩-০৫।

আরও দেখুন
---------

* হোলি
* Kumaon
* Kumaoni people
**প্যাটেল সুধাকর রেড্ডি** (ইংরেজি: Patel Sudhakar Reddy) (মৃত্যু: ২৩ মে, ২০০৯) একজন ভারতীয় মাওবাদী নেতা যিনি ভারতের কমিউনিস্ট পার্টি (মাওবাদী)র কেন্দ্রীয় কমিটির সদস্য ছিলেন।

প্রারম্ভিক জীবন
---------------

প্যাটেল সুধাকর অন্ধ্রপ্রদেশ রাজ্যের মহবুবনগর জেলার কুর্থিরাভুলাচেরুভু গ্রামের বাসিন্দা ছিলেন। তিনি ছিলেন জমিদার ও বিত্তবান পরিবারের একমাত্র সন্তান। বিপ্লবী বামপন্থী রাজনীতিতে যোগদান করেন ছাত্রাবস্থাতেই। গারোয়াল এলাকায় মাওবাদ ভাবাপন্ন র‍্যাডিকাল স্টুডেন্ট এসোসিয়েশন এর সদস্য হন। তিনি ওসমানিয়া বিশ্ববিদ্যালয়তে ইঞ্জিনিয়ারিং পড়তেন এবং স্বর্ণপদক প্রাপ্ত হন।

রাজনীতি
-------

ছাত্র রাজনীতির সাথে যুক্ত থাকতেই কোন্ডাপল্লী সীতারামাইয়া প্রতিষ্ঠিত সিপিআই (এম এল) (জনযুদ্ধ) গোষ্ঠীতে যোগ দিয়েছিলেন প্যাটেল সুধাকর। ১৯৮৩ সালে তিনি উত্তর তেলঙ্গানার এটারনগরম - মহাদেবপুর জঙ্গল এলাকায় গেরিলা বাহিনীর প্রধান হিসেবে কাজ করেন। পার্টির সিদ্ধান্ত অনুযায়ী পরে মহারাষ্ট্রের গড়ছিরৌলি অঞ্চলে কাজ করতে যান এবং ১৯৯২ সালে ধরা পড়ার আগে পর্যন্ত সেখানেই মাওবাদী সংগঠনের কাজে ব্যপ্ত ছিলেন। ১৯৯২ সাকে ব্যাঙ্গালোরে গ্রেপ্তার হয়ে আট বছর কারাবাস করেন তিনি। ১৯৯৮ তে জেল থেকে মুক্তি পেয়ে পূনরায় দণ্ডকারণ্য ও অন্ধ্রপ্রদেশ এর বিভিন্ন এলাকায় বিপ্লবী আন্দোলনের সাথে যুক্ত ছিলেন। ২০০৫ সালে ভারতীয় মাওবাদী পার্টির কেন্দ্রীয় কমিটির সদস্য ও কেন্দ্রীয় সামরিক কমিশনের সদস্যও নির্বাচিত হয়েছিলেন। তিনি দলের অভ্যন্তরে সূর্যম ও বিকাশ নামেও পরিচিত ছিলেন।

মৃত্যু
------

২০০৯ সালের ২৩ মে, ওয়ারঙ্গল জেলায় ভারতীয় নিরাপত্তাবাহিনীর সঙ্গে মুখোমুখি সংঘর্ষে তার নিহত হওয়ার সংবাদ প্রচারিত হয়। একই সাথে মারা যান তাঁর সহচর আরেক মাওবাদী কর্মী ভেঙ্কাটাইয়্যা। ভারতীয় কমিউনিস্ট পার্টি (মাওবাদী)র বয়ান ও অভিযোগ অনুযায়ী তাকে নাশিক থেকে আগেই গ্রেপ্তার করে অত্যাচার করার পর সাজানো সংঘর্ষে খুন করা হয়। তার মরদেহ নিজ গ্রাম কুর্থিরাভুলাচেরুভু গ্রামে পিতার সমাধির পাশে সমাহিত করা হয়।

তথ্যসূত্র
---------

1. ↑  G.S. RADHAKRISHNA। "Naidu-attack Maoist killed in forest"। *telegraphindia.com*। সংগ্রহের তারিখ ৮ জুন ২০১৭।
2. 1 2  "On the murder of two CPI(M) comrades in Andhra Pradesh"। ১৯ জুলাই ২০০৯। ২৭ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৮ জুন ২০১৭।
3. ↑  "Patel Sudhakar Reddy laid to rest"। *thehindu.com*। সংগ্রহের তারিখ ৮ জুন ২০১৭।
4. ↑  "Two top Maoist leaders killed in 'encounter'"। দি হিন্দু। ২৫ মে ২০০৯। সংগ্রহের তারিখ ৮ জুন ২০১৭।
**গদর উপসাগর** হল পাকিস্তান -এর জলসীমায় অবস্থিত একটি উপসাগর।এটি ৩০ কিলোমিটার (১৯ মা) দীর্ঘ ও ১৬ কিলোমিটার (৯.৯ মা) চওড়া।উপসাগরটি ওমান উপসাগর এর সঙ্গে যুক্ত।এই উপসাগর আরব সাগর এর সম্প্রসারিত অংশ।গদর উপসাগরের উপকূল ভাগ পাকিস্তান ও ইরান এ সেনডি মাকরান উপকূল হিসাবে পরিচিত।এই উপকূল থেকে ৫০ কিলোমিটার দূরে আরব সাগর এর জলসীমা শুরু হয়েছে।গদর শহর ও গদর বন্দর এই উপসাগরের তীরে অবস্থিত।বর্তমানে এই উপসাগর আন্তর্জাতিক ভূরাজনীতির অংশে পরিনিত হয়েছে গদর বন্দর কে কেন্দ্র করে।উপসাগরটি গড়ে ৭০ মিটার গভীর।সর্বোচ্চ ১০০ মিটারের এর মত গভীর।

অবস্থান
-------

গদর উপসাগরের দৃশ্য পাহাড় থেকে
গদর উপসাগরের পূর্বে ও দক্ষিণে রয়েছে আরব সাগর ,পশ্চিমে রয়েছে ওমান উপসাগর এবং উত্তরে রয়েছে পাকিস্তান।এই উপসাগরের কিছুটা পশ্চিমে রয়েছে বিখ্যাত হরমুজ প্রনালি ও পারস্য উপসাগর।এই উপসাগরটি ২৪.৮০ থেকে ২৫.০৭ উত্তর ও ৬১.৯০ থেকে ৬২.৩২ পূর্বে অবস্থিত।উপসাগরটির উপকূলভাগে পাহারি ভূমি ভাগ রয়েছে।

গদর ও গদর বন্দর
---------------

গদর বন্দর
এই উপসাগর থেকেই এর উপকূলে অবস্থিত পাকিস্তান-এর নতুন বন্দর নগরীর ও বন্দরের নাম হয়েছে গদর।এই বন্দরটি চিন তৈরি করছে।এই বন্দর থেকে চিনর কাশগড় পর্যন্ত অর্থনৈতিক করিডর গড়া হবে।ফলে এই অর্থনৈতিক করিডর এর কারণে গদর উপসাগর বিশ্ব ভূ-রাজনীতিতে একটি গুরুত্ব পূর্ন অংশে পরিনত হয়েছে। উপসাগরকে কেন্দ্র করে পাকিস্তান সরকার এক বিশাল অর্থনৈতিক মূলক কর্মযোগ্য শুরু করে উপসাগরের উপকূলিও এলাকায় ২০০২ সালে।এই সময় এই উপসাগরের উপকূল ধরে করাচি থেকে পাশনি ও ওরমারা হয়ে গদর পর্যন্ত মাকরান কোস্টাল হাইওয়ের নির্মাণ শুরু হয়।এটি ২০০৪ সালের মধ্যে সম্পূর্ণ হয়।এই মহাসড়ক পাকিস্তানের প্রধান বাণিজ্য শহর ও বন্দর নগরী করাচির সঙ্গে গদর উপসাগরের তীরে অবস্থিত নতুন বন্দর নগরী গদর এর বন্দর গদর বন্দরকে যুক্ত করেছে।

অর্থনীতি
--------

গদর উপসাগরকে কেন্দ্র করে এই এলাকাতে সমুদ্রের মৎস্য আহরণ ও মৎস্য প্রক্রিয়াকরণ শিল্প গড়ে উঠেছে ।এই মৎস্য আহরণে প্রধানত যুক্ত রয়েছে স্থানীয় জেলেরা। তারা নৌকা নিয়ে সমুদ্রে মাছ ধরতে যায় ও এই মাছ পরে বাজারজাত করা হয়। এই মৎস্য আহরণ করে গদর উপসাগরের বহু মানুষ জীবিকা নির্বাহ করে।

তথ্যসূত্র
---------

1. ↑  "Fist Chinese Ship Docks at Gwadar"। সংগ্রহের তারিখ ০২-১১-২০১৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
**সামসুল হক**  (ইংরেজি:  Samsul Haq) ( ১৬ ডিসেম্বর, ১৯৩৬ - ১৪ মার্চ,১৯৯৭ ) অবিভক্ত বাংলায় মার্কসীয় দর্শনে বিশ্বাসী বাঙালি কবি ও লেখক।

জন্ম ও সংক্ষিপ্ত জীবনী
----------------------

কবি সামসুল হকের জন্ম অবিভক্ত বাংলার অধুনা পশ্চিমবঙ্গের দক্ষিণ চব্বিশ পরগনা জেলার রায়দিঘি থানার চাঁদপাশা গ্রামে। পিতা আবদুল কাদের গাজী, মাতা সফুরা বেগম। পড়াশোনা গ্রামের স্কুলে। ১৯৫৪ খ্রিস্টাব্দে সীতারাম শিক্ষা নিকেতন স্কুল থেকে স্কুল ফাইনাল পাশ করেন। এরপর কলকাতার আশুতোষ কলেজ থেকে আই.এ ও বাংলায় স্পেশাল অনার্স নিয়ে স্নাতক হন ১৯৫৮  খ্রিস্টাব্দে। ১৯৬৫ খ্রিস্টাব্দে বি.টি পাশ করে শিক্ষকতা পেশা বেছে নেন। কাকদ্বীপ উচ্চ মাধ্যমিক বিদ্যালয়ে আজীবন শিক্ষকতা করেন।

সাহিত্যকর্ম
-----------

ছাত্রাবস্থাতেই সামসুল হকের লেখালেখিতে উৎসাহ ছিল। শিক্ষকতার সাথে ব্যস্ত থেকেছেন  সম্পাদনার কাজেও। তার পছন্দের কবি ছিলেন বীরেন্দ্র চট্টোপাধ্যায়। মানবেন্দ্রনাথ রায়ের অনুগামী হিসাবে  মার্কসীয় দর্শনে বিশ্বাসী ছিলেন। সামাজিক অবক্ষয় ও যুগের পরিবর্তনের ধারাগুলি তার কবিতায় ঘুরে-ফিরে এসেছে তার কবিতায় ও লেখায়। **সুগত চৌধুরী** ছদ্মনাম ব্যবহার করতেন প্রথমদিকে। তার বেশ কিছু কবিতা ফরাসি, জার্মান ও ইংরাজী ভাষাতেও অনূদিত হয়েছে।তার রচিত গ্রন্থগুলির মধ্যে উল্লেখযোগ্যগ্রন্থগুলি হল -

* *হৃদয়ের গন্ধ* (চন্দন বিল) (১৯৬৪)
* *নিজের বিপক্ষে* (১৯৬৮)
* *বাংলাদেশের জন্য* (১৯৭১)
* *প্রোটোপ্লাজম* (১৯৮২)
* *চলচ্চিত্র* (১৯৭২)
* *ডায়েরি* (১৯৭৩)
* *মাণিক বন্দ্যোপাধ্যায়: এই পৃথিবী* (১৯৭৮)
* *নিভন্ত মোমবাতির তলায় সাদা ঘোড়া* (১৯৭৫)
* *সোনার ত্রিশূল* (১৯৭৯)
* *দিশি ছড়া* (১৯৮০)
* *পাপপূণ্য* (১৯৮০)
* *ভাতে পড়ল মাছি* (বীরেন্দ্র চট্টোপাধ্যায়ের সঙ্গে) (১৯৮১)
* *খোকা ভাত খাবি আয়* (১৯৮২)
* *ডুমোমাছি ও অন্যান্য ছড়া* (১৯৮৪)
* *কবির ভুবন* (১৯৮৫)
* *তিনি বীরেন্দ্র চট্টোপাধ্যায়* (১৯৮৫)
* *ইডেনের তৃণমূল* (১৯৮৬)
* *জ্বলন্ত আফ্রিকা ও অন্যান্য ছড়া* (১৯৮৭)
* *গ্রুপ থেরাপি* (১৯৮৮)
* *চুড়ুই পাখির বিচার* (১৯৮৯)
* *এস রেণু* (১৯৯০)

তার সম্পাদিত কবিতা সংকলন হল -

* *বীরেন্দ্র চট্টোপাধ্যায়-৬০*
* *আমিও তোমার ঘরে বাংলাদেশ*
* *পোস্টকার্ড সংকলন*

তার সম্পাদিত পত্রিকা-

* *নক্ষত্রের রাত*
* *পাক্ষিক বাংলা কবিতা-ষাটের দশক*

তথ্যসূত্র
---------

1. ↑  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি  ২০১৯, পৃষ্ঠা ৪২৮, আইএসবিএন ৯৭৮-৮১-৭৯৫৫-২৯২-৬
**সার্বিয়া ও মন্টিনিগ্রো ফুটবল অ্যাসোসিয়েশন** (Fudbalski savez Srbije i Crne Gore, Фудбалски савез Србије и Црне Горе, ইংরেজি: Football Association of Serbia and Montenegro; এছাড়াও সংক্ষেপে **এফএএসএম** নামে পরিচিত) সার্বিয়া ও মন্টিনিগ্রোর ফুটবলের সর্বোচ্চ নিয়ন্ত্রক সংস্থা ছিল। এই সংস্থাটি ১৯১৯ সালে যুগোস্লাভিয়া ফুটবল অ্যাসোসিয়েশন হিসেবে প্রতিষ্ঠিত হয়েছিল। এটি যুগোস্লাভিয়া ফুটবল অ্যাসোসিয়েশনের উত্তরসূরি হিসেবে আত্মপ্রকাশ হওয়ার পরপরই ফুটবলের সর্বোচ্চ সংস্থা ফিফার সদস্যপদ লাভ করেছিল, এর পাশাপাশি একই বছর সংস্থাটি তাদের আঞ্চলিক সংস্থা উয়েফার সদস্যপদ লাভ করেছিল। এই সংস্থার সদর দপ্তর সার্বিয়া ও মন্টিনিগ্রোর বেলগ্রেডে অবস্থিত।

এই সংস্থাটি সার্বিয়া ও মন্টিনিগ্রোর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সার্বিয়া ও মন্টিনিগ্রো প্রথম লীগ এবং সার্বিয়া ও মন্টিনিগ্রো কাপের মতো প্রতিযোগিতার সকল কার্যক্রম পরিচালনা করতো।

এই সংস্থাটি যুগোস্লাভিয়া ফুটবল অ্যাসোসিয়েশনের মতো ঠিক একইভাবে কার্যক্রম পরিচালনা করেছিল। ২০০৬ সালে, মন্টিনিগ্রো স্বাধীনতা ঘোষণা করার পর সার্বিয়াও তাদের ইউনিয়ন ভেঙ্গে দেয়। অতঃপর উভয় দেশই তাদের নিজস্ব ফুটবল সংস্থা গঠন করে; যেগুলো হচ্ছে সার্বিয়া ফুটবল অ্যাসোসিয়েশন এবং মন্টিনিগ্রো ফুটবল অ্যাসোসিয়েশন। এই সংস্থার বিলুপ্তির পর সার্বিয়া যুগোস্লাভিয়ার হিসেবে ফিফা এবং উয়েফা-এ এই সংস্থার সদস্যপদ গ্রহণ করেছে। অন্যদিকে, মন্টিনিগ্রো উভয় সংস্থার নতুন সদস্য হিসেবে যোগদান করেছিল।

তথ্যসূত্র
---------

1. ↑  History  ওয়েব্যাক মেশিনে আর্কাইভকৃত ২০১১-১২-২৭ তারিখে at FSS official website, Retrieved 4 October 2012 (সার্বীয়)
2. ↑  Serbia  ওয়েব্যাক মেশিনে আর্কাইভকৃত ২৩ জুলাই ২০১৭ তারিখে at FIFA official website
3. ↑  News: Serbia at UEFA official website, published 1 January 2011, Retrieved 4 October 2012

বহিঃসংযোগ
---------

টেমপ্লেট:সার্বিয়া ও মন্টিনিগ্রো-এ ফুটবল
টেমপ্লেট:সার্বিয়া ও মন্টিনিগ্রো ফুটবল অ্যাসোসিয়েশন

| * দে
* স
ইউরোপের জাতীয় ফুটবল অ্যাসোসিয়েশন (উয়েফা) |
| --- |
| বর্তমান | 
* আলবেনিয়া
* অ্যান্ডোরা
* আর্মেনিয়া
* অস্ট্রিয়া
* আজারবাইজান
* বেলারুশ
* বেলজিয়াম
* বসনিয়া ও হার্জেগোভিনা
* বুলগেরিয়া
* ক্রোয়েশিয়া
* সাইপ্রাস
* চেক প্রজাতন্ত্র
* ডেনমার্ক
* ইংল্যান্ড
* এস্তোনিয়া
* ফারো দ্বীপপুঞ্জ
* ফিনল্যান্ড
* ফ্রান্স
* জর্জিয়া
* জার্মানি
* জিব্রাল্টার
* গ্রিস
* হাঙ্গেরি
* আইসল্যান্ড
* ইসরায়েল
* ইতালি
* কাজাখস্তান
* কসোভো
* লাতভিয়া
* লিশটেনস্টাইন
* লিথুয়ানিয়া
* লুক্সেমবুর্গ
* মাল্টা
* মলদোভা
* মন্টিনিগ্রো
* নেদারল্যান্ডস
* উত্তর ম্যাসেডোনিয়া
* উত্তর আয়ারল্যান্ড
* নরওয়ে
* পোল্যান্ড
* পর্তুগাল
* আয়ারল্যান্ড
* রোমানিয়া
* রাশিয়া
* সান মারিনো
* স্কটল্যান্ড
* সার্বিয়া
* স্লোভাকিয়া
* স্লোভেনিয়া
* স্পেন
* সুইডেন
* সুইজারল্যান্ড
* তুরস্ক
* ইউক্রেন
* ওয়েলস

 |
| সাবেক | 
* পূর্ব জার্মানি
* জারলান্ড
* সার্বিয়া ও মন্টিনিগ্রো
* সোভিয়েত ইউনিয়ন
* যুগোস্লাভিয়া

 |
**আফ্রিকার সময় অঞ্চল**  

|  |  |  |
| --- | --- | --- |
|     | ইউটিসি−০১:০০ | কাবু ভের্দি সময় |
|     | ইউটিসি±০০:০০ | গ্রীনিচ মান সময় |
|     | ইউটিসি±০০:০০ইউটিসি+০১:০০ | গ্রীনিচ মান সময়গ্রীনিচ মান সময়+১ |
|     | ইউটিসি+০১:০০ | পশ্চিম আফ্রিকার সময় /কেন্দ্রীয় ইউরোপীয় সময় |
|     | ইউটিসি+০১:০০ইউটিসি+০২:০০ | পশ্চিম আফ্রিকার সময়পশ্চিম আফ্রিকার গ্রীষ্মকালীন সময় |
|     | ইউটিসি+০২:০০ | কেন্দ্রীয় আফ্রিকার সময় /দক্ষিণ আফ্রিকার প্রমাণ সময় /পূর্ব ইউরোপীয় সময় |
|     | ইউটিসি+০৩:০০ | পূর্ব আফ্রিকা সময় |
|     | ইউটিসি+০৪:০০ | মরিশাস সময় / সেশেল সময় |

হালকা রঙ নির্দেশ করে যেখানে মান সময় সারা বছর পালন করা হয়; গাড় রঙ নির্দেশ করে যেখানে দিবালোক সংরক্ষণ সময় পালন করা হয়।   
  
 **নোট:** কেপ ভার্দ দ্বীপসমূহ আফ্রিকার মূল ভূখন্ডের পশ্চিমে অবস্থিত।

**কেন্দ্রীয় আফ্রিকার সময়**, বা **সিএটি**, মধ্য ও দক্ষিণ আফ্রিকায় ব্যবহৃত একটি সময় অঞ্চল। কেন্দ্রীয় আফ্রিকার সময় স্থানাংকিত আন্তর্জাতিক সময়ের (ইউটিসি+০২:০০) চেয়ে দুই ঘণ্টা এগিয়ে, যা সন্নিহিত দক্ষিণ আফ্রিকা মান সময় এবং পূর্ব ইউরোপীয় সময়-এর সমান।

এই সময় অঞ্চল মূলত নিরক্ষীয় অঞ্চলে অবস্থিত, তাই সারা বছরে দিনের দৈর্ঘ্যের তেমন কোনো উল্লেখযোগ্য পরিবর্তন হয়না। এর জন্য দিবালোক সংরক্ষণ সময় পালন করা হয় না।

কেন্দ্রীয় আফ্রিকার সময় নিম্নলিখিত দেশের দ্বারা ব্যবহৃত হয়:

* বতসোয়ানা
* বুরুন্ডি
* গণতান্ত্রিক কঙ্গো প্রজাতন্ত্র (পূর্বাঞ্চল)
* মিশর
* ইসোয়াতিনি
* লেসোথো
* মালাউই
* মোজাম্বিক
* নামিবিয়া
* রুয়ান্ডা
* দক্ষিণ আফ্রিকা
* দক্ষিণ সুদান
* সুদান
* জাম্বিয়া
* জিম্বাবুয়ে
**অক্সিডেজ** হলো এক ধরনের উৎসেচক, যা জারণ-বিজারণ বিক্রিয়ায় অনুঘটনের কাজ করে থাকে। এ সমস্ত বিক্রিয়ায় ইলেকট্রন গ্রহীতা হিসেবে বিশেষ করে ডাইঅক্সিজেন (O2) উপস্থিত থাকে। বিক্রিয়ায় হাইড্রোজেন পরমাণুর দানের মাধ্যমে অক্সিজেন পানি (H2O) বা হাইড্রোজেন পারক্সাইডরূপে (H2O) বিজারিত হয়। কিছু কিছু জারণ-বিজারণ বিক্রিয়ায় সাধারণত মুক্ত আণবিক অক্সিজেন যুক্ত থাকে না। মনোঅ্যামিন অক্সিডেজ বা জ্যান্থিন অক্সিডেজ সম্পৃক্ত বিক্রিয়াগুলোয় এমনটি হয়ে থাকে।

অক্সিডেজসমূহ অক্সিডোরিডাকটেজ এনজাইমের একটি উপশ্রেণি।

উদাহরণ
------

অক্সিডেজ এনজাইমের একটি গুরুত্বপূর্ণ উদাহরণ হলো সাইটোক্রোম সি অক্সিডেজ। এই এনজাইমটি ইলেকট্রন পরিবহন শিকলের চূড়ান্ত উৎপাদ ও শক্তি উৎপাদনের জন্য অক্সিজেন নিযুক্তকরণের জন্য প্রধান এনজাইম হিসেবে কাজ করে। এছাড়া অক্সিডেজ এনজাইমের অন্যান্য উদাহরণ হলো:

* গ্লুকোজ অক্সিডেজ
* মনোঅ্যামিন অক্সিডেজ
* সাইটোক্রোম পি৪৫০ অক্সিডেজ
* এনএডিপিএইচ অক্সিডেজ
* জ্যান্থিন অক্সিডেজ
* এল-গুলোনোল্যাকটোন অক্সিডেজ
* ল্যাকেজ
* লাইসিল অক্সিডেজ
* পলিফেনল অক্সিডেজ
* সালফহাইড্রিল অক্সিডেজ; এই উৎসেচক মূলত থাইয়ল গ্রুপকে জারিত করে।

অক্সিডেজ পরীক্ষা
----------------

মূল নিবন্ধ: অক্সিডেজ পরীক্ষা
অণুজীববিজ্ঞানে অক্সিডেজ পরীক্ষা দ্বারা ব্যাকটেরিয়াল স্ট্রেইনের ফিনোটাইপ বৈশিষ্ট্য শনাক্ত করা হয়। অক্সিডেজ পরীক্ষার মাধ্যমে কোনো নমুনা ব্যাকটেরিয়া সাইটোক্রোম অক্সিডেজ উৎপাদন করে কিনা (এবং এর সাহায্যে ইলেকট্রন সংবহন শিকলের মাধ্যমে অক্সিজেন ব্যবহার করে কিনা) তা নিশ্চিত করা যায়। কোনো ব্যাকটেরিয়া সবাত নাকি অবাত, অক্সিডেজ পরীক্ষার মাধ্যমে তা নির্ণয় করা যায়।

তথ্যসূত্র
---------

1. ↑  Eric J. Toone (২০০৬)। *Advances in Enzymology and Related Areas of Molecular Biology, Protein Evolution* (Volume 75 সংস্করণ)। Wiley-Interscience। আইএসবিএন 978-0471205036।
2. ↑  Nicholas C. Price; Lewis Stevens (১৯৯৯)। *Fundamentals of Enzymology: The Cell and Molecular Biology of Catalytic Proteins* (Third সংস্করণ)। USA: Oxford University Press। আইএসবিএন 978-0198502296।

বহিঃসংযোগ
---------

* Catalase & Oxidase tests video
* Oxidase at the US National Library of Medicine Medical Subject Headings (MeSH)

টেমপ্লেট:উৎসেচক
পূর্ববঙ্গ অঞ্চলের প্রচলিত লোকসাহিত্যকে একত্রে **পূর্ববঙ্গ গীতিকা** বলা হয়। প্রাচীন কাল থেকে মানুষের মুখে মুখে প্রচলিত হয়ে আসা পালাগুলি বাংলা সাহিত্যের অমূল্য সম্পদ। ১৯২৬ সালে ডক্টর দীনেশচন্দ্র সেন কলকাতা বিশ্ববিদ্যালয়ের অর্থ সাহায্যে পালাগুলো সম্পাদনা করে প্রকাশ করেন এবং চন্দ্রকুমার দে তা সংগ্রহ করেন ৷ পরে ১৯৭১-১৯৭৫ সালে ক্ষিতীশচন্দ্র মৌলিক ও সাত খণ্ডে প্রাচীন পূর্ববঙ্গ গীতিকা প্রকাশ করেন।

পূর্ববঙ্গ গীতিকায় অন্তর্ভুক্ত পালা সমূহ
----------------------------------------

চন্দ্রকুমার দে, দীনেশচন্দ্র সেন, আশুতোষ চৌধুরী, জসীমউদ্দীন, নগেন্দ্রচন্দ্র দে, রজনীকান্ত ভদ্র এবং বিজনবিহারী লালের সংগৃহীত এই পালাগুলোর সংখ্যা পঞ্চাশাধীক। তার মধ্য থেকে কিছু নিম্নে দেয়া হলঃ

* ধোপার পাট
* মইষাল বন্ধু
* কাঞ্চনমালা
* কমলা রাণীর গান
* মদনকুমার ও মধুমালা
* পরীবানুর হঁলা
* মলকাবানু মনুমিয়ার হঁলা
* নছর মালুম
* দেওয়ান মনোহর ও মজুনা
* নেজাম ডাকাতের পালা
* দেওয়ান ঈশা খাঁ
* মাঞ্জুর মা
* কাফনচোরা
* ভেলুয়া
* হাতি খেদার গান
* আয়না বিবি
* কমল সদাগর
* চৌধুরীর লড়াই
* গোপিনী কীর্তন
* সূজা তনয়ার বিলাপ
* বার তীর্থে গান
* নূরুন্নেছা ও কবরের কথা
* বন্ডুলার বারমাসী
* শিলাদেবী
* ভারাইয়া রাজা

তথ্যসূত্র
---------

বহিঃসংযোগ
---------

বাংলাপিডিয়া
***সার্তেজা*** (*নিশ্চিততার* পর্তুগিজ) ১৯৪৪ সালে প্রায়াতে প্রতিষ্ঠিত একটি কেপ ভার্দীয় সাহিত্য পর্যালোচনা ছিল। যদিও কাগজটি ১৯৩৬ সালে স্থাপিত তার পূর্বসূরি *ক্লারিদাদের* তুলনায় কম কুখ্যাতি ছিল, তবুও, এটি কেপ ভার্দীয় সাহিত্যে একটি মাইলফলক ছিল।

এর পরিচালক ছিলেন এডুইনো ব্রিটো সিলভা, এর প্রধান সম্পাদক ছিলেন জোয়াকিম রিবেইরো। এর প্রথম সংখ্যা মার্চ ১৯৪৪ সালে প্রকাশিত হয়।  দ্বিতীয় সংস্করণটি জুন ১৯৪৪ সালে প্রকাশিত হয়েছিল। পর্যালোচনাটি সেন্সর দ্বারা নিষিদ্ধ করা হয়েছিল, তৃতীয় সংস্করণটি ১৯৪৫ সালের জানুয়ারিতে প্রকাশিত হয়েছিল,  পাঠ্যটিতে হেনরিক টেক্সেইরা দে সোসা'র "হোমেনস দে হোজে" ("মানুষ আজ") বৈশিষ্ট্যযুক্ত ছিল।

অন্যান্য লেখকদের মধ্যে রয়েছে ম্যানুয়েল ফেরেরা।

মন্তব্য
-------

1. ↑  "Numbered version of the first edition of Certeza" (পর্তুগিজ ভাষায়)। Jean Piaget University of Cape Verde। ২০১২-০৭-০৭ তারিখে মূল থেকে আর্কাইভ করা।
2. ↑  "Biblioteca digital da UniPiaget: Identificador inválido" (পর্তুগিজ ভাষায়) (3rd সংস্করণ)। Jean Piaget University of Cape Verde। ২০১২-০৭-২২ তারিখে মূল থেকে আর্কাইভ করা।

আরও পড়া
--------

* আলবার্ট এস জেরার্ড, *সাব-সাহারান আফ্রিকায় ইউরোপীয় ভাষার লেখা*, Akadémiai Kiadó, Budapest, 1986, vol. 1আইএসবিএন ৯৭৮৯৬৩০৫৩৮৩২৯
***গৃহদাহ*** একটি বাংলা চলচ্চিত্র যা পরিচালনা করেন সুবোধ মিত্র। এই চলচ্চিত্রটি শরৎচন্দ্র চট্টোপাধ্যায়ের বিখ্যাত উপন্যাস *গৃহদহ* অবলম্বনে নির্মিত। এই চলচ্চিত্রটি ১৯৬৭ সালে উত্তম কুমার ফিল্মস প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবীন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুচিত্রা সেন, সাবিত্রী চট্টোপাধ্যায়, প্রদীপ কুমার।

কাহিনী
------

সুরেশ ও মহিম ছোটবেলার দুই বন্ধু ছিল, কিন্তু তাদের জীবিকা এবং ধর্মের মধ্যে বিস্তর পার্থক্য ছিল। মহিম একজন দরিদ্র ঘরের ছেলে যার একটি ছোট্ট কুঁড়েঘর এবং সামান্য জমিজমা আছে সে তার গ্রামে ফিরে এসেছিল। তাকে আরও পড়াশোনার জন্য সুরেশের উপর নির্ভর করতে হবে কারণ সুরেশের বাবা-মা খুব ধনী ছিলেন। সুরেশ একজন ডাক্তার যেখানে মহিম আইন পরীক্ষার ফলাফলের জন্য অপেক্ষা করছিলেন। এক সময়ে, অচলা নামে একটি ব্রাহ্ম মেয়ের সাথে মহিমর বিয়ে তার বাবা মৌখিকভাবে ঠিক করেছিলেন। এই ব্যাপারে সুরেশের ভালো লাগেনি তাই তিনি ব্রাহ্ম মেয়ের কাছ থেকে তার বন্ধুকে বাঁচাতে অচলার বাড়িতে যেতে চান। কিন্তু পরিবর্তে সুরেশ প্রথম দর্শনে তার প্রেমে পড়ে যান। তাই তিনি এক বা অন্য অজুহাত দেখিয়ে অচলার বাড়িতে যেতে থাকেন এবং অবশেষে সুরেশ তার বাবাকে তার সাথে তার বিয়ে ঠিক করতে রাজি করতে সক্ষম হন। কিন্তু অচলা, তার বাড়ি থেকে পালাতে সক্ষম হয় এবং মাহিমের সাথে বিয়ে করে এবং তার গ্রামে চলে যায়। কিন্তু দুঃখজনকভাবে অচলা, মৃণালিনী নামের একটি মেয়ের সাথে সম্পর্ক থাকার জন্য মহিমকে সন্দেহ করে। এর মধ্যে, সুরেশ মহিমের গ্রামে গেলে হঠাৎ একদিন রাতে মহিমের বাড়িতে আগুন লেগে যায়। অচলার অনুরোধ, মহিম অচলাকে সুরেশের সাথে তার পিতামাতার বাড়িতে ফেরত পাঠায়। এই সময়, মহিম প্রচণ্ড জ্বরে ভুগছিল এবং তাকে সুরেশ চিকিত্সা করে এবং পরে দেখাশোনা করেছিল। তারা আবহাওয়া পরিবর্তনের সিদ্ধান্ত নিয়েছিল কিন্তু সুরেশ মহিমকে একটি অন্য ট্রেনে উঠিয়ে দিয়েছিল এবং অচলাকে ইচ্ছাকৃতভাবে তার সাথে আসতে বাধ্য করেছিল। পরিস্থিতি তাদের স্বামী এবং স্ত্রী হিসাবে চিহ্নিত করেছে যা তারা মেনে নিতে পারেনি। অবশেষে সুরেশ প্লেগ আক্রান্ত হয়েছিলেন, যখন সুরেশ রোগে আক্রান্ত এলাকা পরিদর্শন করছিলেন সেখানে তিনি মারা যান। মহিম এবং অচলা আবার তাদের সমস্ত বিভ্রান্তি দূর করে পুনরায় মিলিত হন।

শ্রেষ্ঠাংশে
-----------

* সুচিত্রা সেন - অচলা
* উত্তম কুমার - মহিম
* প্রদীপ কুমার - সুরেশ
* সাবিত্রী চট্টোপাধ্যায় - মৃণাল
* পাহাড়ী সান্যাল - কেদারবাবু
* কালীপদ চক্রবর্তী - পাওনাদার
* প্রসাদ মুখোপাধ্যায় - রামতারন বাবু
* পদ্মদেবী - সুরেশের খালা
* গিতালী রায় - বিনাপানি

সাউন্ডট্রাক
-----------

সবগুলি গানের সুরকার রবীন চট্টোপাধ্যায়।

| গান |
| --- |
| নং. | শিরোনাম | শিল্পী | দৈর্ঘ্য |
| ১. | "এ দিন আজি কোন ঘরে" | সুমিত্রা সেন | ২:৩১ |

তথ্যসূত্র
---------

1. 1 2  "Grihadaha (1967) – Uttam Kumar -Suchitra Sen Classic- Watch the Bengali Movie Online – Calcutta Tube" (ইংরেজি ভাষায়)। সংগ্রহের তারিখ ২০২১-০৮-০৯।
2. ↑  "Grihadaha, Bengali Novel"। *IndiaNetzone.com*। সংগ্রহের তারিখ ২০২১-০৮-০৯।
3. ↑  "Grihadaha (1967)" (ইংরেজি ভাষায়)।
4. 1 2  FilmiClub। "Grihadaha (1967)"। *FilmiClub* (ইংরেজি ভাষায়)। সংগ্রহের তারিখ ২০২১-০৮-০৯।
5. ↑  "Grihadaha (1967)"।
6. ↑  "সংরক্ষণাগারভুক্ত অনুলিপি"। ৯ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০২১।

বহিঃসংযোগ
---------

* ইন্টারনেট মুভি ডেটাবেজে *গৃহদাহ*  (ইংরেজি)
**কেন্দ্রীয় তহবিল** শ্রম ও কর্মসংস্থান মন্ত্রণালয়ের আওতাধীন বাংলাদেশ সরকারের একটি তহবিল যা শ্রমিকদের আর্থিক সহায়তার জন্য প্রতিষ্ঠা করা হয়েছে। এই তহবিলের সভাপতিত্বের দায়িত্বে থাকেন শ্রম ও কর্মসংস্থান মন্ত্রী।

ইতিহাস
------

২০০৬-এর ২৩২ (৩) ধারার বিধান অনুযায়ী ২০১৫ সালে শ্রম ও কর্মসংস্থান মন্ত্রণালয়ের আওতায় ‘কেন্দ্রীয় তহবিল’ প্রতিষ্ঠা করা হয়। তহবিল পরিচালনা করতে বাংলাদেশ শ্রমবিধিমালা, ২০১৫-এর বিধি ২১৮ অনুযায়ী পরিচালনা বোর্ড গঠিত হয়। তহবিলের উদ্দেশ্য হল বাংলাদেশের শিল্পকর্মীদের সহায়তা করা এবং তহবিলটি সরকারী এবং বেসরকারী যৌথভাবে অর্থায়নকৃত। আগস্ট ২০১৭ সালে প্রধানমন্ত্রী শেখ হাসিনা বাণিজ্য মন্ত্রণালয়কে সমস্ত শিল্প ও কারখানাগুলিকে কেন্দ্রীয় তহবিলের আওতায় আনার নির্দেশনা দিয়েছিলেন।

তথ্যসূত্র
---------

1. 1 2 3  "কেন্দ্রীয় তহবিল"। *centralfund.gov.bd*। সংগ্রহের তারিখ ২১ ফেব্রুয়ারি ২০২০।
2. ↑  "বাংলাদেশ শ্রম আইন, ২০০৬ - অষ্টম অধ্যায় - কল্যাণমূলক ব্যবস্থা"। *bdlaws.minlaw.gov.bd*।
3. ↑  "সব শিল্পপ্রতিষ্ঠান কেন্দ্রীয় কল্যাণ তহবিলের আওতায় আসবে: প্রধানমন্ত্রী"। *প্রথম আলো*। ২৭ আগস্ট ২০১৭। সংগ্রহের তারিখ ২১ ফেব্রুয়ারি ২০২০।
**মোবারক গথ** বা **মোবারক গ্রাম** ( উর্দু: مبارک گوٹھ‎‎) পাকিস্তানের সিন্ধু, করাচির কিয়ামারি টাউনের একটি মাছ ধরার গ্রাম। এটি করাচির পশ্চিম জেলার আরব সাগরের তীরে অবস্থিত।

জনসংখ্যা
--------

গ্রামটি শহরের কেন্দ্র থেকে ৩০ কিমি দূরে, এর জনসংখ্যা ১০,০০০ এরও অধিক।  এই গ্রামের অধিকাংশ মানুষ বেলুচ।

মাছ ধরার গ্রাম
--------------

 করাচির মোবারক গ্রামে মাছ ধরার নৌকার দৃশ্য
করাচির দ্বিতীয় বৃহত্তম মৎস্যজীবী এলাকা মোবারক গ্রামে জেটি, গ্যাস, স্বাস্থ্য এবং শিক্ষাসহ মৌলিক সুবিধা নেই, যদিও এটি পাকিস্তানের স্বাধীনতার আগেও ছিল। স্থানীয় লোকদের অধিকাংশই মৎস্য চাষের সাথে জড়িত। গ্রামের প্রধান অর্থনৈতিক কর্মকাণ্ড হল মাছ ধরা এবং নির্মাণ এবং সম্প্রদায়, সামাজিক এবং ব্যক্তিগত সেবা।

এই অবহেলিত জেলেরা, যাদের পূর্বপুরুষরা এখানে প্রায় ২০০ বছর ধরে বসবাস করছেন, তাদের সব মৌলিক সুবিধার অভাব রয়েছে: তাদের মাছ ধরার জন্য কোন ঘাটি বা জেটি নেই, না তাদের আছে পরিষ্কার পানি, শিক্ষা ও স্বাস্থ্য সুবিধা। সম্প্রতি, শহর জেলা সরকার একটি মাতৃত্বকালীন বাড়ির ভবনও তৈরি করেছে। জনগণের ক্রমাগত দাবি সত্ত্বেও এখন পর্যন্ত কোন মেডিকেল অফিসার নিয়োগ করা হয়নি। তবে জরুরী ক্ষেত্রে, বিশেষ করে মাতৃত্বকালীন ক্ষেত্রে মোকাবেলা করার কোন ব্যবস্থা নেই।

২০০৯ সালে মুখ্যমন্ত্রী কাইম আলী শাহ মোবারক গ্রামকে আধুনিক ধারায় গড়ে তোলার ঘোষণা দিয়েছিলেন এবং সেখানে নির্মাণ কাজ শুরু হয়েছিল। সরকার বিদ্যুৎ সুবিধা স্থাপন করেছে, খুঁটি স্থাপন করেছে, পয়ঃনিষ্কাশন ব্যবস্থা, শিক্ষা, স্বাস্থ্যসেবা এবং এলাকায় মৌলিক সুবিধার অন্যান্য প্রকল্পের কাজ শুরু করেছে। প্রকল্পের পঞ্চাশ শতাংশ কাজ শেষ হওয়ার পর, সরকার কোন যুক্তি ছাড়াই মডেল গ্রাম পরিকল্পনা বাতিল করে উন্নয়ন কাজ বন্ধ করে দিয়েছে এখন অর্ধেক এলাকায়, বাসিন্দাদের বিদ্যুৎ সরবরাহের জন্য খুঁটি, পিএমটি, বৈদ্যুতিক তার ইত্যাদি স্থাপন করা হয়েছে, বাকিগুলি এখনও মৌলিক সুযোগ -সুবিধার জন্য অবকাঠামো রাখার জন্য সরকারের প্রতিক্রিয়ার অপেক্ষায় রয়েছে।

জলক্রীড়া
---------

মোবারক গ্রাম থেকে চূর্ণা দ্বীপ এক ঘন্টা দূরে, যা জল খেলাধুলার আকর্ষণের কেন্দ্র হয়ে উঠেছে।  জলক্রীড়া এবং অন্যান্য কার্যক্রমের জনপ্রিয়তা স্থানীয়দের জন্য কিছু পরিমাণে কর্মসংস্থান ও রাজস্ব এনেছে।

চূর্ণা দ্বীপ থেকে মোবারক গ্রাম পর্যন্ত তেল ছিটানো
-------------------------------------------------

২০১৮ সালের অক্টোবরে মোবারক গ্রামের জেলেরা করাচির উপকূলীয় বেল্টে তেল ছড়িয়ে পড়ার কারণে কয়েক সপ্তাহ ধরে তাদের বাণিজ্য চালাতে পারেনি। ছড়িয়ে পড়ার ফলে এলাকায় বড় ধরনের পরিবেশগত বিপদ দেখা দিয়েছিল। ফেডারেল, সিন্ধু এবং বেলুচিস্তান সরকার ঘটনা তদন্তের জন্য কমিটি গঠন করেছে কিন্তু আজ পর্যন্ত, কারণ নির্ধারণে ব্যর্থ হয়েছে। এতে জেলেদের জীবনযাত্রার উপর খারাপ প্রভাব পড়েছে। এই ঘটনার পর থেকে জেলেরা মাছ ধরতে পারছে না কারণ এই তেল ছড়ানোতে সামুদ্রিক জীবন খারাপভাবে ক্ষতিগ্রস্ত হয়েছে এবং তারা প্রতিদিন মাত্র একটি খাবার পাচ্ছে। প্রাদেশিক ও ফেডারেল সরকারের উচিত ছিল এই সম্প্রদায়ের জন্য একটি পুনর্বাসন কর্মসূচি চালু করা, কিন্তু তারা এ ব্যাপারে কোন মনোযোগ দেয়নি।

বহিঃসংযোগ
---------

* মোবারক গথ উইকিমাপিয়া
* মোবারক গোথ গ্রাম
* করাচি | মোবারক গ্রামে জীবন

তথ্যসূত্র
---------

1. ↑  Mubarak Village, a forgotten part of Karachi
2. ↑  A Karachi fisherman's tale — In search of lobsters and livelihood
3. ↑  Churna Island Package: Snorkeling
***গে মেল পর্নোগ্রাফি: অ্যান ইস্যু অফ সেক্স ডিসক্রিমিনেশন*** হল ২০০৪ সালের একটি বই। বইটি লিখেছেন অশ্লীল যৌনচিত্রণ বিরোধী নারীবাদ সমর্থনকারী লেখক ক্রিস্টোফার এন. কেন্ডাল।

পটভূমি
------

কানাডায় ২০০০ সালের *লিটল সিস্টারস বুক অ্যাণ্ড আর্ট এম্পোরিয়াম বনাম কানাডা* মামলার প্রথম পরীক্ষা ছিল যে *আর. বনাম বাটলার* মামলার রায় সমকামী পুরুষ এবং লেসবিয়ান পর্নোগ্রাফির ক্ষেত্রে প্রযোজ্য কিনা। আদালত রায় দিয়েছিল যে সমকামী এবং লেসবিয়ান পর্নোগ্রাফি যৌন বৈষম্য তৈরি করে।

গবেষণামূলক প্রবন্ধ
------------------

ক্রিস্টোফার এন. কেন্ডাল *লিটল সিস্টারস বুক এবং আর্ট এম্পোরিয়াম* বনাম *কানাডা*র মামলায় কানাডার সুপ্রিম কোর্টের সিদ্ধান্তকে সমর্থন করেন। মামলাটিকে সমর্থন করে, কেন্ডাল যুক্তি দেন যে *সমকামী পুরুষ পর্নোগ্রাফি* এমন সামাজিক মনোভাবকে শক্তিশালী করে যেটি লিঙ্গ এবং যৌন অভিমুখিতার ভিত্তিতে পদ্ধতিগত অসমতা তৈরি করতে সহায়তা করে। তিনি অশ্লীল রচনা সমর্থনকারী বক্তাদের যুক্তি প্রত্যাখ্যান করেছেন, তিনি এর পরিবর্তে দাবি করেছেন যে *সমকামী পুরুষ পর্নোগ্রাফি* নারী বিদ্বেষ এবং সমকামভীতিকে শক্তিশালী করে। এই কারণে, কেন্ডাল বিশ্বাস করেন যে কানাডার পর্নোগ্রাফি বিরোধী আইনের অধীনে সমকামী পুরুষ পর্নোগ্রাফি নিষিদ্ধ করা উচিত।

পুনর্মূল্যায়ন
--------------

*জার্নাল অফ দ্য হিস্ট্রি অফ সেক্সুয়ালিটির* জন্য লিখতে গিয়ে উইলিয়াম ডি. আরাইজা লিখছেন যে, যদিও বইটি একটি শক্তিশালী যুক্তি তৈরি করেছে, তবুও কেন্ডাল "তাঁর মামলাকে নিয়ে বাড়াবাড়ি করেছেন"৷ বিশেষ করে, তিনি অবমূল্যায়ন করেছেন। আমার দৃষ্টিতে সমকামী পর্নোগ্রাফি পুরুষের আধিপত্য এবং সাধারণভাবে সামাজিকভাবে নির্মিত পুরুষত্বের ধারণাগুলিকে ধ্বংস করতে পারে।" 

মিশেল ইভান্স বলেছেন,

> কোন সন্দেহ নেই যে এই বইটি এই শতাব্দীর সমকামী পুরুষ পর্নোগ্রাফির সবচেয়ে গুরুত্বপূর্ণ পাঠ্যগুলির মধ্যে একটি হিসাবে মূল্যায়ন করা হবে৷ এই বইটি অজাচার এবং যৌন নিপীড়নের শিকারদের জন্যও সমালোচনামূলকভাবে গুরুত্বপূর্ণ, যারা পর্নোগ্রাফি উপভোগ করে এবং যারা যৌনশিল্প থেকে আর্থিকভাবে লাভবান হয় তারা এদের কণ্ঠস্বর ক্রমাগত তীব্র ভর্ৎসনা করে চুপ করিয়ে দেয়। এটি অসমতা এবং বৈষম্য সম্পর্কে উদ্বিগ্ন সকল ব্যক্তির জন্য আশার প্রস্তাব দেয় এবং যৌনতা এবং হোমোফোবিয়ার (সম লিঙ্গে বিতৃষ্ণা) বিরুদ্ধে নারীবাদী সংগ্রামে সমকামী পুরুষদের বৃহত্তর অঙ্গীকারের জন্য একটি প্রয়োজনীয় পথ তৈরি করে।
> 
> 
>

তথ্যসূত্র
---------

1. ↑  "GAY MALE PORNOGRAPHY: AN ISSUE OF SEX DISCRIMINATION, by Christopher N. Kendall"। University of Maryland College of Behavioral and Social Sciences। ২০১২-০৩-১৭ তারিখে মূল থেকে আর্কাইভ করা। সংগ্রহের তারিখ ২০১২-১০-০৫।
2. ↑  Araiza, William (২০০৫)। "Gay Male Pornography: An Issue of Sex Discrimination (review)"। Project MUSE: 210–215। ডিওআই:10.1353/sex.2006.0002। সংগ্রহের তারিখ ২০১২-১০-০৩।
3. ↑  Michelle Evans, 'Gay Male Pornography: An Issue of Sex Discrimination (Vancouver, British Columbia, Canada: UBC Press, 2004) by Christopher N Kendall' (2005) 7 University of Notre Dame Law Review, 127, 135

প্রবেশদ্বার: পর্নোগ্রাফি এলজিবিটি
**মাজলুম দোগান** (জন্ম ১৯৫৬, সেয়দান, মাজগির্ট, ডেরসিম - মৃত্যু ২১ মার্চ ১৯৮২, দিয়ারবাকার, তুরস্ক) একজন সাংবাদিক ও কুর্দিস্তান ওয়ার্কার্স পার্টির প্রতিষ্ঠাতা সদস্য ছিলেন। তিনি ছিলেন কুর্দি আলেউই। তিনি পার্টির সংবাদপত্র সেরক্সওয়েবনের প্রথম প্রধান সম্পাদক ছিলেন। তিনি ১৯৭৯ সালে তুরস্ক ছেড়ে সিরিয়ার দিকে যাওয়ার পরিকল্পনা করেছিলেন, কিন্তু তাকে গ্রেফতার করা হয়েছিল এবং কুখ্যাত ডায়ারবাকির ৫ নম্বর কারাগারে সময় কাটাতে হয়েছিল। **মাজলুম দোগান** তুর্কি অভ্যুত্থানের প্রতিবাদে আত্মহত্যা করেছিলেন এবং তিনি ও অন্যান্য বন্দিরা কারাগারের ভেতরে অমানবিক অবস্থার মুখোমুখি ছিলেন। আজ তাকে কুর্দি প্রতিরোধ আন্দোলনের নায়ক ও শহীদ হিসেবে দেখা হয়।

জীবনের প্রথমার্ধ
----------------

তাকে তার মা কেবিরে ও তার বাবা কাজিম দোগান তুরস্কের ডেরসিম প্রদেশের মাজগির্টের সেয়াদান গ্রামে লালন -পালন করেন। তার আরিফ, আসিয়ে (সেরাপ) ও নেজাকেত নামে তিন বড় বোন ছিল এবং ফেভজি ও দেলিল নামে দুই ভাই ছিল। বিশেষ অপারেশন দলের গুলিতে ১৯৮০ সালের ৭ অক্টোবর দেলিল নিহত হয়।

শিক্ষা
------

তিনি তার উচ্চ বিদ্যালয় অধ্যয়ন ইস্কিহির ও কারাকোগান এবং ডেরসিম্ব ও বালকেসিরে শুরু করেন। প্রবেশিকা পরীক্ষায় সফলভাবে উত্তীর্ণ হওয়ার পর, তিনি ১৯৭৪ সালে আঙ্কারার মর্যাদাপূর্ণ ইউনিভার্সিটি অব হ্যাসেটেপে অর্থনীতি বিভাগে ভর্তি হন। বিশ্ববিদ্যালয়ে পড়ার সময়, তিনি অন্যান্য তরুণ কুর্দিদের সাথে দেখা করেন, যারা তাকে রাজনীতির সাথে পরিচিত করেছিলেন। তিনি পড়ার প্রতি অনুরাগ গড়ে তোলেন। যারা তাকে ভালভাবে চিনত তারা বলেছিল যে তিনি প্রতিদিন পাঁচশো পৃষ্ঠা বা তারও বেশি পড়তেন। তার পাঠের মাধ্যমে, তিনি কুর্দিদের বিরুদ্ধে নিপীড়ন সম্পর্কে অবহিত হন। তিনি বৈষম্যের বিরুদ্ধে লড়াই করার জন্য দৃঢ় প্রতিজ্ঞ ছিলেন, এমনকি যদি এটি তার নিজের জীবনের বিনিময়ে হলেও পশ্চাৎপদ হবেন না, তিনি ১৯৭৬ সালে বিশ্ববিদ্যালয় ছেড়ে চলে যান এবং রাজনৈতিকভাবে সংগঠিত হওয়ার জন্য কুর্দি অঞ্চলে ফিরে যান। সেখানে তিনি কুর্দিশ ছাত্র আন্দোলনে যোগ দেন, যা ছিল কুর্দিস্তান ওয়ার্কার্স পার্টির অগ্রদূত।

গ্রেফতার ও বিচার
----------------

মাজলুম দোগান ১৯৭৯ সালের শরৎকালে রাজনৈতিক অধিকার সক্রিয়তার জন্য কুর্দিদের সমবেত করার জন্য তুরস্কের শানুরফা, বীরনশিহরে গিয়েছিলেন। তিনি তুরস্ক ছেড়ে সিরিয়ার দিকে যাওয়ার পরিকল্পনা করেছিলেন, কিন্তু কুর্দিস্তান ওয়ার্কার্স পার্টির প্রতিষ্ঠা ও নেতৃত্বের অভিযোগে ৩০ সেপ্টেম্বর গ্রেপ্তার হন, তুর্কি অভ্যুত্থানকে সন্ত্রাসী সংগঠন হিসেবে চিহ্নিত করে, একজন কমরেডের মুক্তিতে অংশ নেয়।

তথ্যসূত্র
---------

1. ↑  "Arife Doğan Describes Her Brother Mazlum Doğan"। *bianet*।
2. ↑  ""Loving life to death": A Story from the Diyarbakir Prison Death Fast"। *Komun Academy for Democratic Modernity*। ২৪ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০২১।
3. ↑  "Who Are the Kurds?"। *Kurdistan Map*।
4. ↑  "Munich police investigate Mazlum Dogan's photograph"। *ANF News*।
**সেলজুক বেগ** (سلجوق ﺑﯿﮓ; *Saljūq beg*; এছাড়াও রোমান হরফে লেখা *Seldjuk*, *Seldjuq*, *Seljuq*; আধুনিক তুর্কী: *Selçuk*; মৃত্যু c.  1038) তিনি ছিলেন একটি Oghuz তুর্কীয় সেনাপতি, এবং সেলজুক রাজবংশের প্রতিষ্ঠাতা।

সেলজুক বেগ ছিলেন তাকাক এর সন্তান। যার উপাধী ছিল তৈমুর ইয়ালিগ (যার অর্থ "লোহার ধনুক")। তিনি ছিলেন ওর্গুজ কাইনিক গোত্রের গুত্রপতি।

৯৮৫ সালে সেলজুক গোত্র আরল এবং ক্যাস্পিয়ান সমুদ্রের মাঝামাঝি বিশাল আয়তনের এলাকায় টুকুজা-ওগুজের কয়েকটি গোত্রের সঙ্গমৈত্রি থেকে বিচ্ছিন্ন হয়ে গিয়েছিল। বর্তমান দক্ষিণ-মধ্য কাজাখস্তানের নিম্নতর আমু-দরিয়ার ( জ্যাকসেটস ) ডানদিকের তীরে তারা তাবু স্থাপন করে যা জেন্ডের অভিমুখে। এটা কিজেল অড়ডার কাছাকাছি। সেখানে ৯৮৫ সালে সেলজুকরা ইসলাম ধর্মে রূপান্তরিত হয়।

তার চার পুত্রের নাম - মিকাইল বেগ ( মাইকেল বেগ পরবর্তীতে তিনি গোত্রপতি হয়েছিলেন ), ইস্রাইল ( ইসরায়েল ), মুসা ( মূসা ) এবং ইউনুস ( ইউনুস ) -এই নামগুলো খাজার ইহুদী বা নেস্টেরিয়ান খ্রিস্টধর্মের পূর্বের পরিচিত ব্যক্তিদের নাম থেকে নেওয়া হয়। কিছু সূত্রে জানা যায়, সেলজুক [কাজার খানাত] এর সেনাবাহিনীতে একজন সাধারণ সেনানায়ক হিসেবে কর্মজীবন শুরু করেন।

মিকাইল বেগ এর পুত্র তুঘরিল বেগ ও চাগরি বেগ এর অধীনে সেলজুকরা খুরাসানে স্থানান্তরিত হয়। গজনভির স্থানীয় মুসলমান জনগোষ্ঠীর উপর আক্রমণ চালানোর চেষ্টা করে এবং ২৩ ই মে, ১০৪০ তারিখে দণ্ডানাকানের যুদ্ধে অভিযান চালান। বিজয়ী সেলজুকরা খুরাসানের মালিক হন, তাদের ক্ষমতা ট্রান্সক্সিয়াতে এবং ইরানের পর্যন্ত বিস্তার লাভ করে। ১০৫৫ খ্রিষ্টাব্দে, তুঘরিল বেগ বাগদাদের কাছে তার নিয়ন্ত্রণকে বিস্তৃত করেছিলেন, নিজেকে আব্বাসীয় খলিফার রক্ষক হিসেবে প্রতিষ্ঠা করেছিলেন। আব্বাসীয় খলিফা তাকে সুলতান শিরোনামে সম্মানিত করেছিলেন। আগে শাসকরা এই শিরোনামটি ব্যবহার করেছেন কিন্তু সেলজুকরা প্রথম তাদের কয়েনগুলিতে নিজেদের নাম ব্যবহার শুরু করেন ।

সেলজুক বেগ প্রায় আশি বছর বয়সে জাণ্ডে মারা যান আনুমানিক ১০৩৮ খ্রিস্টাব্দে। তাঁর মৃত্যুর পরে, তাঁর তিন বেঁচে থাকা পুত্রের মধ্যে আরসলান ইসরাল পুরাতন ওঘুজ ঐতিহ্য অনুযায়ী প্রশাসনিক দ্বায়িত্ব গ্রহণ করেন।  এদিকে, মিকাইলের ছেলেরা তুগরুল বা তুঘরিল এবং চাঘরি ১৪-১৫ বছর বয়সে প্রশাসনে "বেগ" হিসাবে স্থান লাভ করেন।  যদিও আরসলান ইয়াবগু পরিবারের প্রধান ছিলেন, তবুও সেলজুকের ছেলেরা এবং নাতি নাতনিরা তুর্কিমান বেগস এবং তাদের সাথে যুক্ত অন্যান্য বাহিনীকে পুরানো ওঘুজ ঐতিহ্যের ম সাথে সামঞ্জস্য রেখে আধা-সংযুক্ত পদ্ধতিতে শাসন করেছিলেন।[1]

আরও দেখুন
---------

* বেগ (উপাধি)
* সেলযুক রাজবংশ
* সেলযুক সাম্রাজ্য
* রুম সালতানাত

নোট
---

তথ্যসূত্র
---------

* Brook, কেভিন অ্যালেন. *ইহুদিরা এর Khazaria.*  2nd ed. Rowman ও Littlefield পাবলিশার্স, ইনক, 2006.
* ডানলপ, ডি. এম. "করতেন." *সেই অন্ধকার যুগ: ইহুদী খ্রিস্টান ইউরোপ, 711-1096*. 1966.
* Findley কার্টার Vaughn. *তুর্কিদের মধ্যে বিশ্বের ইতিহাস*, পিপি. 68, 2005, অক্সফোর্ড ইউনিভার্সিটি প্রেস
* Grousset, রেনে. *The Empire of the Steppes* রাটগার্স ইউনিভার্সিটি প্রেস, 1970.
* চাল, Tamara ট্যালবট. *এই Seljuks মধ্যে এশিয়া মাইনর.*  টেমস অ্যান্ড হাডসন, লন্ডন, 1961.
* গোল্ডেন পিটার বি "মধ্য এশিয়া বিশ্ব ইতিহাস". অক্সফোর্ড ইউনিভার্সিটি প্রেস, নিউ ইয়র্ক, 2011.
* / সেলজুক বেগ : সেলজুক সাম্রাজ্যের স্বপ্নদ্রষ্টা
**ভারতীয় বন্যজীব সংস্থান** ভারত সরকার-এর পরিবেশ এবং বন মন্ত্রালয়-এর অধীনস্থ এটি স্বায়ত্বশাসিত শিক্ষা এবং গবেষণা প্রতিস্থান। ভারতীয় বন্যজীব সংস্থানে বন্যপ্রাণীর সাথে জড়িত বিভিন্ন ক্ষেত্রের বৈজ্ঞানিক গবেষণা হয়। জীববৈচিত্র্য, সংকটাপন্ন প্রজাতি, বন্যপ্রাণী নীতি, বন্যপ্রাণী ব্যবস্থাপনা, বন্যপ্রাণী ফরেনসিক, স্থানিক মডেলিং, ইকো-উন্নয়ন এবং জলবায়ু পরিবর্তন ইত্যাদি ক্ষেত্রে গবেষণায় ভারতীয় বন্যজীব সংস্থান অগ্রণী। ভারতীয় বন্যজীব সংস্থান(WII)এ ফরেনসিক, রিমোট সেনসিং এবং জি আই এস, হার্বেরিয়াম, ইলেক্ট্রনিক লাইব্রেরি, সু-সজ্জিত পরীক্ষাগার ইত্যাদির সুবিধা উপলব্ধ।  ভারতীয় বন্যজীব সংস্থানের প্রতিস্থাপক ছিলেন V.B.Saharia এবং প্রথম সঞ্চালক ছিলেন H. S. Panwar; Panwar ১৯৮৫ সাল থেকে ১৯৯৪ সাল পর্যন্ত সঞ্চালকের পদে ছিলেন। ভারতীয় বন্যজীব সংস্থান(WII) থেকে প্রশিক্ষিত ছাত্র এবং কর্মীরা ভারতের বন্যজীব সংরক্ষণের ক্ষেত্রে কুশলতার পরিচয় দিয়ে সুনাম কেড়ে আনছে। WII বন্যজীব অধ্যয়ন এবং গবেষণাকে জনপ্রিয়করণ তথা কেরিয়ার গঠনর ক্ষেত্রে অনুপ্রেরণা যোগাচ্ছে।

লক্ষ্য উদ্দেশ্য
---------------

* বন্যপ্রাণী সম্পর্কিত বৈজ্ঞানিক তথ্যের সম্প্রসারণ
* বন্যপ্রাণী সংরক্ষণ তথা পরিচালনা সম্পর্কিত বিভিন্ন পর্যায়ে ব্যক্তিকে প্রশিক্ষণ দেয়া
* ভারতবর্ষের বিভিন্ন বন্যসম্পদ সম্পর্কিত গবেষণা
* বন্যপ্রাণী সংরক্ষণ তথা পরিচালনা সম্পর্কিত সমস্যা সমূহ তথ্য তথা পরামর্শ বাড়ানো
* বন্যপ্রাণী তথা প্রাকৃতিক সংরক্ষণ, পরিচালনা এবং প্রশিক্ষণের উদ্দেশ্যে অন্যান্য আন্তর্জাতিক সংগঠন সমূহের সাথে সহযোগিতা করা

বিভাগ সমূহ
----------

* প্রাণী বাস্তব্যবিদ্যা এবং সংরক্ষণ জীববিদ্যা
* ইকোডেভেলপমেন্ট পরিকল্পনা এবং অংশগ্রহণ
* সংকটাপন্ন প্রজাতির পরিচালনা
* বাসস্থান বাস্তব্যবিদ্যা
* ল্যান্ডস্কেপ পর্যায় পরিচালনা তথা পরিকল্পনা
* সংরক্ষিত বনাঞ্চল নেটওয়ার্ক, বন্যজীব পরিচালনা তথা সংরক্ষণের প্রশিক্ষণ
* জনবসতি পরিচালনা, প্রগ্রহণ তথা পুনর্সংস্থাপন
* বন্যপ্রাণীর স্বাস্থ্য পরিচালনা

পাঠ্যক্রম
---------

* বন্যপ্রাণী বিজ্ঞানে স্নাতকোত্তর -দু'বছরের

১৯৮৮ সালে এই পাঠ্যক্রম আরম্ভ করা হয়৷ ভারতীয় বন্যজীব সংস্হানর এই দু'বছরের পাঠ্যক্রমের মূল উদ্দেশ্য হল বন্যপ্রাণী সংরক্ষণ তথা দেশের অন্যান্য প্রান্তে এই সম্পর্কিত জ্ঞান বিস্তারের অর্থে উপযুক্ত ভাবে প্রশিক্ষিত বিজ্ঞানীর সৃষ্টি করা৷

* উচ্চ বন্যপ্রাণী পরিচালনায় স্নাতকোত্তর ডিপ্লমা - দু'মাসের
* বন্যপ্রাণী পরিচালনার সার্টিফিকেট পাঠ্যক্রম - তিন মাসের

অবস্থান
-------

ভারতীয় বন্যজীব সংস্থান উত্তরাখণ্ড রাজ্যের রাজধানী শহর দেরাদুনরএ চন্দ্রবাণী অঞ্চলে অবস্থিত। এই অঞ্চলটি দেরাদুনের দক্ষিণএর বনাঞ্চলের সমীপবর্তী। অরণ্য গবেষণা সংস্থান এবং ভারতীয় বন ব্যবস্থাপনা সংস্থানএর তত্ত্বাবধানের কাজ বন গবেষণা ও শিক্ষার ভারতীয় কাউন্সিলর দ্বারা পরিচালিত হয়।

তথ্যসূত্র
---------

1. ↑
2. ↑  "Indian Council of Forestry Research and Education (ICFRE), Dehradun; Description from the website of Ministry of Environment and Forests, Government of India"। ৭ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ২৯ অক্টোবর ২০১৬।
রণপুরের রাজার বসতভিটা রণপুর রাজবাড়ীর দৃশ্য, বর্তমানে এটি রক্ষণাবেক্ষণের অভাবে জরাজীর্ণ
**রণপুর রাজ্য** ছিলো ব্রিটিশ শাসিত ভারতে অবস্থিত একাধিক স্যালুট সম্মানবিহীন রাজ্যগুলির একটি দেশীয় রাজ্য, যা বর্তমানে ভারতের অন্তর্গত৷ উড়িষ্যা রাজ্যের নয়াগড় জেলাটি যে চারটি দেশীয় রাজ্য নিয়ে গঠিত হয়েছিল তার মধ্যে একটি ছিল এই রণপুর রাজ্য।

এই রাজ্যটির পশ্চিম দিকে ছিল নয়াগড় রাজ্য এবং অন্য তিন দিকে ছিল ব্রিটিশ ভারতের পুরী জেলা। রাজ্যটি সমুদ্র সৈকতের নিকটবর্তী হলেও সীমানায় কোনো তটরেখা ছিল না। এটির দক্ষিণ পশ্চিম দিকে ছিল ঘন অরণ্য যা প্রায় জনবিরল। উড়িষ্যায় অবস্থিত দেশীয় রাজ্যগুলির মধ্যে রণপুরের রাজপরিবার নিজেদেরকে সবচেয়ে প্রাচীন শাসকবর্গ বলে উল্লেখ করতেন। বর্তমান কালুপাড়া ঘাট রেলওয়ে স্টেশনের অবস্থিত রাজরণপুর ছিল এই রাজ্যের রাজধানী এবং রাজাবাস।

ইতিহাস
------

জনশ্রুতি অনুযায়ী রণপুর রাজ্য ছিল উড়িষ্যার অন্যতম প্রাচীন রাজ্যগুলির একটি। তবে এই রাজ্যটির পত্তন বিষয়ে জনসাধারণ ১৮০০ খ্রিস্টপূর্বাব্দকে সূচিত করে থাকেন। এই সময়ে বাসর বসুক নামে এক পশুশিকারী স্থানীয় এক দৈত্য রণাসুরকে বধ করেন এবং নিজেকে এই অঞ্চলের রাজা হিসেবে ঘোষিত করে। রাজ্য স্থাপন এরপর তিনি ওই দৈত্যের নাম অনুসারে এই রাজ্যটির নাম রাখেন রণাসুরপুরা, সময়ের সাথে সাথে তা সংক্ষিপ্ত হয়ে রণপুরে পরিণত হয়।

১৮০৩ খ্রিস্টাব্দে রাজ্যটি একটি ব্রিটিশ করদরাজ্যে পরিণত হয়। রাজা বেণুধর বজ্রধর নরেন্দ্র মহাপাত্র ১৮৭৭ খ্রিস্টাব্দে লিখিতভাবে দাবি করেন যে ৩৬০০ বছর পূর্বে রাজ্যটির প্রথম শাসক থেকে শুরু করে তার পরবর্তী ১০৯ প্রজন্ম নিরবচ্ছিন্নভাবে এই রাজ্যের রাজ সিংহাসনে আসীন ছিলেন। রাজ্যের শাসকরা ছিলেন রাজপুত, তবে তাদের উৎস জানা যায় নি। ওড়িশার অন্যান্য দেশীয় রাজ্যের বিপক্ষে এই রাজ্যটির শাসক নিজেদেরকে খোন্দ জনজাতির মিশ্রিত রক্তধারা বলতে নাকচ করেন। ১৯৪৮ খ্রিস্টাব্দের পয়লা জানুয়ারি তারিখে রণপুরের শেষ রাজা ভারতীয় অধিরাজ্যে যোগদানের সম্মতিপত্র স্বাক্ষর করেন। এটি স্বাধীন ভারতের উড়িষ্যা প্রদেশের সঙ্গে যুক্ত করা হয়।

শাসকবর্গ
--------

রণপুর রাজ্যের শাসকরা রাজা উপাধিতে ভূষিত হতেন।

### রাজা

* ১৬৯২ – ১৭২৭ রামচন্দ্র নরেন্দ্র
* ১৭২৭ – ১৭৫৪ সারঙ্গধর বজ্রধর নরেন্দ্র
* ১৭৫৪ – ১৭৮৯ নরসিংহ বজ্রধর নরেন্দ্র
* ১৭৮৯ – ১৮২১ ব্রজদাবন নরেন্দ্র
* ১৮২১ – ১৮৪২ ব্রজসুন্দর বজ্রধর নরেন্দ্র
* ১৮৪২ – ১২ জুলাই ১৮৯৯ বেণুধর বজ্রধর নরেন্দ্র মহাপাত্র
* ১২ জুলাই ১৮৯৯ – ২১ জুন ১৯৪৫ বীরবর কৃষ্ণচন্দ্র নরেন্দ্র মহাপাত্র
* ২১ জুন ১৯৪৫ – ১৯৪৭ ব্রজেন্দ্রচন্দ্র সিংহ দেও বজ্রধর নরেন্দ্র মহাপাত্র

তথ্যসূত্র
---------

1. ↑  Malleson, G. B.: An historical sketch of the native states of India, London 1875, Reprint Delhi 1984
2. ↑  Great Britain India Office. *The Imperial Gazetteer of India*. Oxford: Clarendon Press, 1908.
3. ↑  Ranpur (Princely State)[*স্থায়ীভাবে অকার্যকর সংযোগ*]
4. ↑  Great Britain India Office. *The Imperial Gazetteer of India*. Oxford: Clarendon Press, 1908.
5. ↑  Rajput Provinces of India — Ranpur (Princely State)
6. ↑  Princely States of India